Doron Klein, noul CEO al AFI Europe, dezvoltatorul centrului comercial de pe fosta platform Hidromecanica, nu este mulțumit de modul în care decurg lucrările de construcție de la Brașov și anunță că acestea ar mai putea dura un an și jumătate.

„Construcția mall-ului din Brasov merge lent, este foarte dificil să găsim muncitori, dar sperăm să finalizăm construcția într-un an, un an și jumătate”, a spus Doron pentru Business Review. Acesta a mai precizat că 80% este deja închiriat și se negociază, în prezent, pentru alte zece procente. De asemenea, a mai spus sursa citată, jumătate din spațiile de birouri care se dezvoltă în aceeași locație au fost deja închiriate.

Centrul comercial va avea ca ancoră Carrefour Gourmet pe o suprafață de 6.500 mp, ce aduce aici un concept inovator în domeniul gourmet, la care se adaugă branduri de top internaționale din zona de fashion, o zonă interactivă unică, ce vine cu un nou stil de „food court” ce cuprinde 12 tipuri diferite de restaurante și zone fast food.

Zona de cinema cu 10 săli la standarde VIP, un cazino pe 600 mp, 1.200 mp de spații de divertisment și bowling, teren de joacă și o mulțime de alte atracții pentru copii, restaurante, cafenele vor deveni o destinație de timp liber pentru vizitatorii mallului.

O zonă verde de 3.500 mp, de unde se poate admira frumusețea deosebită a Munților Carpați, va dispune de o terasă, un loc de joacă și zone de relaxare, cafenele și restaurante și va oferi vizitatorilor o nouă experiență a shoppingului modern și de calitate.

Distribuie articolul: Facebook

Twitter

Email

Listare

